ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข/น.  7/2549

เรื่อง  หลักเกณฑ์ เงื่อนไข และวิธีการจัดการกองทุน

(ฉบับที่ 2)

                                               

อาศัยอํานาจตามความในมาตรา 118(1) และ มาตรา 141(2) โดยได้รับความเห็นชอบจากคณะกรรมการ ก.ล.ต.  แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งตามมาตรา 29  ประกอบมาตรา 35 มาตรา 36 มาตรา 45 มาตรา 48 และมาตรา 50 แห่งรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย  ประกอบกับข้อ 16 โดยได้รับความเห็นชอบจากคณะกรรมการ ก.ล.ต. ข้อ 18(2) และ (6) และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547  เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 สํานักงานออกข้อกําหนดไว้ดังต่อไปนี้ 


ข้อ ๑ ให้เพิ่มความต่อไปนี้เป็นส่วนที่ 1/1  การถือหน่วยลงทุนเกินกว่าหนึ่งในสาม ของหมวด 1 หลักเกณฑ์ทั่วไป แห่งภาค 2 การจัดการกองทุนรวม ข้อ 11/1 ข้อ 11/2 ข้อ 11/3 ข้อ 11/4 ข้อ 11/5 ข้อ 11/6 และข้อ 11/7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549  เรื่อง หลักเกณฑ์ เงื่อนไข และวิธีการจัดการกองทุน ลงวันที่  7 กุมภาพันธ์  พ.ศ. 2549 


ส่วน ๑/๑ การถือหน่วยลงทุนเกินกว่าหนึ่งในสาม

                                             


ข้อ ๑๑/๑ ความในส่วนนี้ให้ใช้บังคับเฉพาะกับกองทุนรวมเพื่อผู้ลงทุนทั่วไป (retail fund) แต่ไม่รวมถึงกองทุนรวมวายุภักษ์


ข้อ ๑๑/๒ ให้บริษัทจัดการกองทุนรวมตรวจสอบหรือดําเนินการให้มีการตรวจสอบว่ามีบุคคลใดหรือกลุ่มบุคคลเดียวกันใดถือหน่วยลงทุนของกองทุนรวมใดเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมด   หากปรากฏว่าบุคคลใดหรือกลุ่มบุคคลเดียวกันใดถือหน่วยลงทุนเกินกว่าอัตราดังกล่าวไม่ว่าจากการที่บริษัทตรวจสอบหรือดําเนินการให้มีการตรวจสอบหรือได้รับการแจ้งจากบริษัทหลักทรัพย์ตามข้อ 11/3  ให้บริษัทปฏิบัติดังต่อไปนี้ 

 

1. รายงานต่อสํานักงานภายในห้าวันทําการนับแต่วันที่บริษัทจัดการกองทุนรวมรู้หรือควรรู้ถึงเหตุดังกล่าว  เว้นแต่เป็นกรณีที่เข้าข้อยกเว้นตามข้อ 14(2) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล

                   (2) ในการขอมติจากผู้ถือหน่วยลงทุนในเรื่องใด ๆ  บริษัทจัดการกองทุนรวมต้องไม่นับคะแนนเสียงของบุคคลหรือกลุ่มบุคคลเดียวกันนั้นในส่วนที่เกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมด  รวมในจํานวนเสียงในการขอมติ 

(3) ดําเนินการแก้ไขสัดส่วนการถือหน่วยลงทุนของบุคคลหรือกลุ่มบุคคลเดียวกันนั้นให้มีจํานวนไม่เกินหนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้นภายในสองเดือนนับแต่วันที่ปรากฏกรณีดังกล่าว  หรือดําเนินการเลิกกองทุนรวมนั้นทันที  เว้นแต่เข้าข้อยกเว้นตามข้อ14(2) และข้อ 21/1(1) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล

                   ให้บริษัทจัดการกองทุนรวมระบุกรณีตาม (2) และ (3)ไว้อย่างชัดเจนในโครงการ


ข้อ ๑๑/๓ ในกรณีที่บุคคลหรือกลุ่มบุคคลเดียวกันใดถือหน่วยลงทุนในบัญชีบริษัทหลักทรัพย์แบบไม่เปิดเผยชื่อผู้ถือหน่วยลงทุน (omnibus account) บริษัทจัดการกองทุนรวมต้องจัดให้มีข้อกําหนดให้บริษัทหลักทรัพย์ที่เป็นเจ้าของบัญชีดังกล่าวปฏิบัติดังต่อไปนี้

1. ตรวจสอบหรือดําเนินการให้มีการตรวจสอบว่ามีบุคคลใดหรือกลุ่มบุคคลเดียวกันใดในบัญชีดังกล่าวถือหน่วยลงทุนของกองทุนรวมใดเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมด
2. แจ้งให้บริษัทจัดการกองทุนรวมทราบโดยพลันเมื่อปรากฏว่าบุคคลหรือกลุ่มบุคคลเดียวกันใดในบัญชีนั้นถือหน่วยลงทุนของกองทุนรวมใดเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมด
3. ไม่นับคะแนนเสียงของบุคคลหรือกลุ่มบุคคลเดียวกันนั้นในส่วนที่เกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวมใด  รวมในจํานวนเสียงในการขอมติจากผู้ถือหน่วยลงทุนในบัญชีดังกล่าว

ข้อ ๑๑/๔ มิให้นําความในข้อ 11/2 และข้อ 11/3 มาใช้บังคับกับกองทุนรวมที่จดทะเบียนกองทุนรวมอยู่แล้วก่อนวันที่ 14 มีนาคม พ.ศ. 2549 แต่ให้กองทุนรวมดังกล่าวอยู่ภายใต้บังคับข้อ 11/5


ข้อ ๑๑/๕ ในกรณีที่กองทุนรวมใดที่จดทะเบียนกองทุนรวมอยู่แล้วก่อนวันที่ 14 มีนาคม พ.ศ. 2549 หากกองทุนรวมดังกล่าวมีบุคคลใดหรือกลุ่มบุคคลเดียวกันใดถือหน่วยลงทุนเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้น ให้บริษัทจัดการกองทุนรวมปฏิบัติ

ดังต่อไปนี้

                   (1) รายงานให้สํานักงานทราบเกี่ยวกับกรณีดังกล่าวภายในสามสิบวันนับแต่วันที่14 มีนาคม พ.ศ. 2549 โดยให้ระบุชื่อกองทุนรวม รายชื่อบุคคลหรือกลุ่มบุคคลเดียวกันที่ถือหน่วยลงทุนเกินกว่าอัตราดังกล่าว และจํานวนหน่วยลงทุนทั้งหมดที่บุคคลหรือกลุ่มบุคคลนั้นถือไว้  และ

1. ดําเนินการอย่างใดอย่างหนึ่งดังต่อไปนี้ ภายในหนึ่งปีนับแต่วันที่ 14 มีนาคม พ. ศ. 2549

                       (ก) เสนอขายหน่วยลงทุนเพิ่มเติม หรือควบกองทุนรวมหรือรวมกองทุนรวมดังกล่าว เพื่อให้อัตราการถือหน่วยลงทุนของบุคคลหรือกลุ่มบุคคลเดียวกันดังกล่าวไม่เกินหนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้น 

                       (ข) เลิกกองทุนรวมนั้น 

                       (ค) ดําเนินการอื่นใดโดยได้รับความเห็นชอบจากสํานักงาน

                   ในกรณีที่บริษัทจัดการกองทุนรวมไม่ดําเนินการตาม (2) ภายในระยะเวลาที่กําหนดหรือดําเนินการแล้วแต่ไม่สามารถลดอัตราการถือหน่วยลงทุนให้ต่ํากว่าหนึ่งในสามของจํานวนหน่วยลงทุนที่จําหน่ายได้แล้วทั้งหมดได้ สํานักงานอาจสั่งให้บริษัทเลิกกองทุนรวม 


ข้อ ๑๑/๖ กรณีที่กองทุนรวมใดที่จดทะเบียนกองทุนรวมอยู่แล้วก่อนวันที่ 14 มีนาคมพ.ศ. 2549 มีบุคคลใดหรือกลุ่มบุคคลเดียวกันใดถือหน่วยลงทุนเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมด  และเป็นกรณีที่เข้าข้อยกเว้นตามข้อ 14(2) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล เท่านั้น  บริษัทจัดการกองทุนรวมไม่ต้องดําเนินการตามข้อ 11/5 (2)

ความในข้อ 11/5 มิให้นํามาใช้บังคับกับกองทุนรวมซึ่งจดทะเบียนกองทุนรวมอยู่แล้วก่อนวันที่ 14 มีนาคม พ.ศ. 2549 และมีลักษณะดังต่อไปนี้

1. เป็นกองทุนรวมปิดที่กําหนดวันสิ้นอายุโครงการไว้อย่างแน่นอนโดยไม่มีการแก้ไขอายุโครงการหรือมีการแปลงสภาพเป็นกองทุนรวมเปิด

(2) เป็นกองทุนรวมเปิดที่ไม่มีการเสนอขายหน่วยลงทุนเพิ่มเติมอีก 

1. เป็นกองทุนรวมสําหรับผู้ลงทุนในต่างประเทศ

ข้อ ๑๑/๗ เพื่อประโยชน์ในการพิจารณาความเป็นกลุ่มบุคคลเดียวกันตามประกาศนี้ ให้ถือว่าบุคคลที่มีความสัมพันธ์กันดังต่อไปนี้เป็นกลุ่มบุคคลเดียวกัน

                   (1)  บิดา มารดาและบุตรที่ยังไม่บรรลุนิติภาวะ

1. คู่สมรส

(3)  นิติบุคคล และผู้ถือหุ้นหรือผู้เป็นหุ้นส่วนของนิติบุคคลนั้นซึ่งถือหุ้นหรือเป็นหุ้นส่วนในนิติบุคคลดังกล่าวเกินกว่าร้อยละสิบของจํานวนหุ้นที่จําหน่ายได้แล้วทั้งหมดหรือความเป็นหุ้นส่วนทั้งหมด แล้วแต่กรณี

                   (4)  นิติบุคคล และนิติบุคคลอื่นซึ่งนิติบุคคลเป็นผู้ถือหุ้นหรือเป็นหุ้นส่วนในนิติบุคคลอื่นนั้นเกินกว่าร้อยละสิบของจํานวนหุ้นที่จําหน่ายได้แล้วทั้งหมดหรือความเป็นหุ้นส่วนทั้งหมดของนิติบุคคลอื่นนั้น แล้วแต่กรณี

(5)  กองทุนส่วนบุคคลของบุคคลตาม (1)(2)(3) หรือ (4)”


ข้อ ๒ ให้ยกเลิกความใน (ก) ของ (2) ของข้อ 76 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่  7 กุมภาพันธ์ พ.ศ. 2549 และให้ใช้ความต่อไปนี้แทน

                   “(ก)  เรียกเก็บเป็นจํานวนคงที่ หรือเป็นอัตราร้อยละของมูลค่าทรัพย์สินหรือมูลค่าทรัพย์สินสุทธิของกองทุนรวม” 


ข้อ ๓ ให้เพิ่มความต่อไปนี้เป็นวรรคสองของข้อ 97 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549  เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 

                   “มิให้นําความในข้อ 82(1) และ (3) มาใช้บังคับกับกองทุนรวมเพื่อการเลี้ยงชีพ”


ข้อ ๔ ให้เพิ่มความต่อไปนี้เป็นข้อ 108/1 ในหมวด 8 หลักเกณฑ์เพิ่มเติมของกองทุนรวมอีทีเอฟ  ของภาค 2 การจัดการกองทุนรวม  แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่  7 กุมภาพันธ์ พ.ศ. 2549 

                   “ข้อ 108/1   มิให้นําความในข้อ 11/2 ข้อ 11/3 และข้อ 11/5 มาใช้บังคับ ทั้งนี้ เฉพาะก่อนและในวันที่เริ่มซื้อขายหน่วยลงทุนของกองทุนรวมอีทีเอฟในตลาดรอง เว้นแต่ในกรณีของกองทุนรวมอีทีเอฟที่ตั้งขึ้นเพื่อส่งเสริมการพัฒนาตลาดพันธบัตรสกุลเงินท้องถิ่นในภูมิภาคตามโครงการจัดตั้งกองทุนพันธบัตรเอเชียระยะที่สอง (Asian Bond Fund 2) ตามมติของที่ประชุมกลุ่มธนาคารกลางสมาชิก Executives’ Meeting of East Asia and Pacific Central Banks (EMEAP) มิให้นํามาใช้บังคับไม่ว่าในช่วงเวลาใด”


ข้อ ๕ ประกาศนี้ให้ใช้บังคับตั้งแต่วันที่ 14 มีนาคม พ.ศ. 2549 เป็นต้นไป


ผู้มีอํานาจลงนาม - ประกาศ  ณ วันที่ 14 มีนาคม พ.ศ. 2549 

 

 

(นายธีระชัย  ภูวนาถนรานุบาล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - เหตุผลในการออกประกาศฉบับนี้  คือ เนื่องจากในปัจจุบันมีการจัดตั้งกองทุนรวมเพื่อผู้ลงทุนทั่วไป (retail fund) เพื่อเป็นเครื่องมือในการแสวงหาประโยชน์ของบุคคลหรือกลุ่มบุคคลเดียวกันเพียงรายใดรายหนึ่ง โดยเฉพาะอย่างยิ่งสิทธิประโยชน์ทางด้านภาษีที่กองทุนรวมและ ผู้ถือหน่วยลงทุนของกองทุนรวมดังกล่าวได้รับ ดังนั้น เพื่อให้การจัดการกองทุนรวมเพื่อผู้ลงทุนทั่วไป (retail fund) เป็นกองทุนรวมสําหรับผู้ลงทุนรายย่อยอย่างแท้จริง โดยบริษัทจัดการกองทุนรวมสามารถใช้ความรู้ความสามารถเยี่ยงผู้มีวิชาชีพในการจัดการลงทุนเพื่อประโยชน์โดยรวมของผู้ลงทุนรายย่อยเหล่านั้น  นอกจากนี้ เพื่อปรับปรุงแก้ไขหลักการเกี่ยวกับการจัดเก็บค่าธรรมเนียมการจัดการและเหตุในการเลิกกองทุนรวมเพื่อการเลี้ยงชีพให้มีความเหมาะสมมากขึ้น  จึงจําเป็นต้องออกประกาศฉบับนี้